b'\n_START_ARTICLE_\nDaang Cagayan\xe2\x80\x93Apayao\n_START_SECTION_\nKasaysayan\n_START_PARAGRAPH_\nSinimulan ang pagtatayo ng daan noong dekada-1900 at pormal na binuksan ito sa mga motorista noong 1910, subalit nawasak ito noong Ikalawang Digmaang Pandaigdig. Muling itinayo ang daan noong 1947 at muling binuksan ito noong 1951._NEWLINE_Noong 2011 sinimulan ang pagpapaayos at pagpapaganda ng daan. Inilatag ang bahagi ng daan sa Rizal at inayos ang mga bahagi sa Tuao, Piat, at Solana. Ang kabuuang halaga ng pagpapaayos at pagpapaganda ay humigit-kumulang \xe2\x82\xb1200,000,000. Inaasahan na matatapos ang mga ito pagsapit ng taong 2015.\n_START_SECTION_\nMga peligro\n_START_PARAGRAPH_\nIsa ang Daang Cagayan\xe2\x80\x93Apayao sa mga pinakamapanganib na daan, lalo na tuwing tag-ulan. Ang bahagi mula Tuguegarao hanggang Piat at Tuao ay ligtas sa mga manlalakbay at may mga kompletong kongkretong daan, habang ang bahagi mula Tuao hanggang Rizal at Conner ay mapanganib lalo na pag tag-ulan o pag may lindol na magdudulot ng mga pagguho ng lupa. Dapat nasa kondisyon ang mga manlalakbay na papunta rito. Sa bahagi ng daan sa may Bundok Maoanan, pinapayagan lamang ang mga sasakyang may mas-mataas na suspension elevation, tulad ng mga SUV, bus, trak, van na pampasahero, at dyipni.'